 Ilo Wareedyo Madax Banaan Oo Wargeyska FOORE ka helay Kulankaasi ayaa tibaaxay in Marka hore uu Guddoomiyaha Xisbiga KULMIYE Muuse Biixi Cabdi u tagay Suldaanka oo la sheegay inuu ku sugan yahay Magaaladda Hargeysa, Islamarkaana uu damcay inuu kala hadlo qaabkii xal loogu heli lahaa Siyaasiyiinta Isgarab yaacaysa ee ka soo jeedda Beesha Bariga Burco ee uu Suldaanka u yahay, islamarkaana uu Suldaanku ugala Qayb qaadan lahaa sidii shaqsi qudha looga soo dhex xuli lahaa siyaasiyiintaasi,iyadoo la dhawrayo Wada jirka iyo isku xidhnaanta Beesha, waxaanu sida la sheegay Muuse Biixi Suldaanka ula tagay oo uu ka codsaday inuu si toos ah u soo dhex galo arintaasi oo uu u keeno Shaqsiga Beeshu isku raacsan tahay oo uu ku Wareejiyo Kursiga. 